આપણે પોતાના ફીગર અથવા ફીઝીક એટલે કે બોડી માટે ખૂબ જ સતર્ક હોઇએ છીએ. અને તેને માટે કેટકેટલું કરીએ છીએ. જીમ જવું, એરોબિક્સ કરવું, એક્સર્સાઇઝ કરવી, ડાયટ ફોલો કરવું વગેરે વગેરે. પણ તેમ છતાં મેદસ્વીતા એવી વસ્તુ છે જે જલ્દી પીછો છોડતી નથી. આમ તો ઘણા બધાં કારણ હોય છે જાડા થવા પાછળ. વારસાગત, તમારુ બોડી સ્ટ્રક્ચર. પણ આ સિવાય પણ એક કારણ છે. અને એ છે તમારા ઘરમાં જામેલી ધૂળ-માટી-કચરો. એટલે જો લાખ પ્રયાસ કરવા છતાં તમારા શરીર પર ચરબી જામેલી રહે છે તો બીજા બધાને દોષ દેવાને સ્થાને ઘરમાં રહેલી ધૂળ પણ તેમાં દોષી હોઇ શકે. ઘરમાં જામતી ધૂળ મેદસ્વીતાનું કારણ, વાત નવાઇ લાગે તેવી જ છે. પણ ઘરમાં જામેલી ધૂળ-માટી કચરામાં વાતાવરણને પ્રદૂષિત કરતા તત્વોની હાજરી હોય છે. જે ચરબીના કોષોને વધારવામાં મહત્વની ભૂમિકા ભજવે છે. અમેરિકન કેમિકલ સોસાયટીના વૈજ્ઞાનિકોએ રીસર્ચ કર્યા બાદ આ વાત જાહેર કરી છે. તેમણે શોધ કરી ત્યારે જાણ્યું કે ઘરમાં જામતી ધૂળમાં જે તત્વો હોય છે એ એવા કેમિકલ્સ છે જે ફેટ સેલ્સને પ્રોત્સાહન આપે છે. આ કેમિકલને ઇંડોક્રાઇન-ડિસરપ્ટિંગ કેમિકલ એટલે કે ECD તરીકે ઓળખવામાં આવે છે. અને આ કેમિકલથી શરીરમાં વધુને વધુ ફેટ સેલ્સ એટલે કે ચરબીના કોષો જામવા લાગે છે. અભ્યાસ દરમિયાન એ પણ સામે આવ્યુ કે ઘરમાં ધૂળને કારણે એક અન્ય પ્રકારની ફેટ શરીરમાં જમા થવા લાગે છે. સાયન્ટિફિકલી એ ફેટને ટ્રાઇગ્લિસરાઇડ્સ કહે છે.